Vita:Földtörténeti időskála

message: A Geológia szócikkel együtt valószínűleg ez az oldal is jelentős átstrukturálásra szorul. Nem kell követnünk más wiki projekteket, de az angol wiki felépítése ezen a területen logikusabbnak és informatívabbnak tűnik, szerintem nyugodtan használhatjuk, amit ők kiötlöttek.
Tehát, szerintem az olvasók számára talán jobban használható lenne, ha a földtörténet cikk inkább az események fejezetszerű végigvezetésére törekedne, az időrendi sorrend a korszakok nevével pedig egy külön szócikkbe kerülne. Ez utóbbi lehetne Földtörténeti korok (bár ebben lehet egy kis pongyolaság, lévén a "kor" földtörténeti méretekben egy kisebb egység, de a kereshetőség szempontjából úgy tűnik, nincsen ennél jobb). Üdv, --Korovioff 2006. június 28., 12:36 (CEST)
Átmozgattam, aki akarja fordítsa az angolt.Mr.bologna 2006. augusztus 28., 22:57 (CEST)

message: Javaslom a Földtörténeti időskála címet a Kor (földtörténet) szócikktől való megkülönböztetés érdekében. A cikk részletes történeti részét ugyanakkor be kellene illeszteni a Földtörténet szócikkbe szerintem. --Adapa 2007. július 4., 18:37 (CEST)
replies: text: Valóban van probléma a megnevezésekkel, és ez nem kizárólag a mi problémánk: a magyar fogalmak körül, amint a cikkbe is belinkelt Magyar Rétegtani Bizottság anyagból  is kitűnik, régóta vannak zavarok. A cikk javasolta időskála-terminusok követhetőnek tűnnek (bár a listájuk nem teljes), ezért a földtörténeti cikkeinkben elkezdtem ennek megfelelően átírni a saját terminusainkat és ha jól sejtem, már nem sok cikk maradt, ahol ezt még nem sikerült elvégezni. Ezzel együtt is maradt egy gond, mégpedig az, hogy a földtörténeti kor szó kétféle jelentésben is használatos: egyrészt a földtörténeti időszakot tovább tagoló kisebb intervallumként (kor), másrészt köznapi értelemben de időnként szakszövegekben is mint az összes különféle földtörténeti periódus (eon, idő, időszak, kor, korszak) megnevezése (erről szól az összefoglaló Földtörténeti korok cikk. A szakirodalomban nem találtam szakmailag elfogadott megoldást ennek a kettősségnek a feloldására, és mivel mostmár elég sokat olvastam, úgy sejtem nincs is. Átnevezhetjük a cikket Földtörténeti időskála címre (és akkor ezzel jegeljük a problémát), vagy megpróbálhatunk a második, "köznapi" jelentésre a kor helyett egy másik szót találni. Nekem elsőre a periódus jutott eszembe, és ekkor lehetne a jelen cikk címe Földtörténeti periódusok. Ezzel viszont az a gond, hogy a földtörténeti időszak nemzetközi neve pont a period és ennek változatai, tehát ettől is zavar állhat elő. De talán előbukkanhat más javaslat is. Használtam még az intervallum szót is, csak ennek meg mintha kicsit más volna a jelentése, mint ami nekünk kell. Mi legyen? Üdv, --Korovioff 2007. július 4., 19:00 (CEST)

text: Szerintem átnevezhetjük Földtörténeti időskálára és akkor ez talán a végleges neve lehet a szócikknek :) Mr.bologna 2007. augusztus 28., 21:25 (CEST)
thread_title: Fogalmi probléma

message: A korok magyar elnevezéseiben a cikk és a hozzá kapcsolódó cikkek a Kocsmafal "Földtörténet - kötőjelek" vitájában elért konszenzus alapján 
a Magyar Rétegtani Bizottság (MRB) geokronológiai, illetve kronosztratigráfiai (rétegtani) ajánlásait követik,  azzal a kivétellel, hogy általános helyesírási okokból a kötőjel nélküli változatokat használjuk (pl. "kora jura" és nem "kora-jura"). További helyesírási indokú változásokat javasolt az említett vitában kezdeményezni. Az MRB addig marad alap, amíg el nem készül a szakmai-helyesírási szempontokat összeegyeztető magyar akadémiai sztenderd. --Korovioff 2007. július 12., 19:35 (CEST)
Ma Császár (2002) cikke a mérvadó. Az alapján kell írni mindent. Az újabb rétegtani egységek magyar elnevezései még nem hivatalosak. Egyébként a cikk hemzseg a hibáktól és tele van pontatlansággal. A megfogalmazása és a terminusok nem tanúskodnak precízségről... Chofes vita 2010. március 2., 23:25 (CET)
replies: text: Nem hivatalosak, ahogyan a geológiában ritkán lesznek azok. Ennek ellenére aminek létezik magyar neve, ott az használandó, ahogyan a miocén sem miocen vagy a kárpáti emelet nem carpatien. Őszinte leszek, ezt a cikket még sosem olvastam végig... Nyugodtan lehet javítani. L András→ 2010. március 2., 23:28 (CET)
A magyar nyelvű geológiában akkor lesznek magyarul hivatalosak az elnevezések, ha azt az MRB elfogadja. Magyar elnevezéseket kell használni, de az olyan kifejezéseket, mint a középidő (rosszabb esetben középkor) kerülni kell, helyette a mezozoikum használandó. Nem sok földtani cikket olvastam, amiben óidőt írnak paleozoikum helyett... Nem akarok kukacoskodni, de a kárpátit először németül írták le "Karpatien"-nek Senes (szerk.) 1967, és a legutóbbi kárpátival foglalkozó angol nyelvű összefoglaló könyv is "karpatian"-nek írja (Brzobohaty et al. (szerk) 2003). Igyekszem majd javítani, de inkább újraírni kéne... Chofes vita 2010. március 3., 08:38 (CET)

text: Létezik az a kifejezés, hogy földtörténeti középkor, meg a többiek is. Ami kizárólag abból a szempontból helytelen, hogy a mezozoikum fordítása valójában közép-állati idő, mivel létezik mezodendrikum is, aminek kezdete megelőzi a mezozoikumot. Összességében a wikin a paleozoikum, mezozoikum és kainozoikum megnevezések szerepelnek cikkcímekként is, és általában ezek használatosak. Én csak annyit szeretnék, hogy ne írtsuk ki teljesen a magyar megnevezéseket, mert a wiki nem szakembereknek szól, akik már úgyis tudják, hogy mi micsoda, hanem érdeklődő laikusoknak, mint az enciklopédiák. Ezért feltétlenül fontosnak tartom a magyar nevek legalább említés szintjén történő megemlítését, legalább a korok saját cikkeiben és az ilyen áttekintő jellegűekben. A kárpátiról szólva meg nem hiszem, hogy az angol nyelvű irodalom irodalom ennyire vakon követendő. Én még – anno – kárpátinak tanultam, ahogy bádeni, szarmata, stb. L András→ 2010. március 3., 11:04 (CET)
Igaz, ahol lehet, ott a magyar elnevezéseket kell használni (pl. a kárpáti vagy a badeni esetében is), de ott ahol magyar és idegenből magyarított elnevezés is létezik (pl. idők), ott azt kell használni, ami Császár (2002) cikkében szerepel. Attól még, hogy a wikipédia laikusoknak készül, nem szabad, hogy ne hivatalosan elfogadott információkat tartalmazzon. Ez egy geológiai témájú cikk, ennek megfelelően kell írni. A földtörténeti korskálát az állatok fejlődésére alapozták, ezért használjuk a különböző -zoikumokat. Tény, hogy léteznek "növényi idők" is, de ezeket (tapasztalatom szerint) nem vagy csak alig használják. Az érdeklődő laikus a általános/középiskolai földrajzkönyvben megtalálja a magyar elnevezéseket, ha továbbra is érdeklődik és utána néz, jó, ha több és jó minőségű információt kap, mint az adott földrajz könyv tartalmaz. Chofes vita 2010. március 7., 17:07 (CET)
thread_title: Magyar elnevezéssor